জমজম কূপ
জমজম কুয়া () হল মক্কায় মসজিদুল হারামের অভ্যন্তরে অবস্থিত একটি কুয়া। এটি কাবা থেকে ২০ মি (৬৬ ফুট) দূরে অবস্থিত। ইসলামি বর্ণনা অনুযায়ী, নবী ইবরাহিম (আ) তার স্ত্রী হাজেরা (আ) ও শিশুপুত্র ইসমাইল (আ) কে মরুভূমিতে রেখে আসার পর জিবরাঈল (আ) এর পায়ের আঘাতে এর সৃষ্টি হয়।
মসজিদুল হারামে আগত লোকেরা এখান থেকে পানি পান করে।
হেরাত জামে মসজিদ
হেরাত জামে মসজিদ শহরের প্রথম জামে মসজিদ। ভূমিকম্প এবং অগ্নি কর্তৃক ধ্বংস হওয়া দুটি ছোট জরাস্ট্রিয়ান অগ্নি মন্দিরের উপর নির্মিত হয়। ঘুরি শাসক গিয়াস উদ্দিন ঘুরি ১২০০ খ্রিস্টাব্দে (৫৯৭ হিজরীতে) একটি মসজিদটি নির্মাণের কাজ শুরু করেন এবং তাঁর মৃত্যুর পর, তার ভাই এবং উত্তরসূরী মোহাম্মদ কর্তৃক মসজিদটির নির্মাণ কাজ চলতে থাকে। বিষয়টি ১৯৬৪ সালে মসজিদটির পুনর্নির্মাণের সময় পূর্ব ঘুরি প্রবেশদ্বারের একটি শিলালিপি এবং ষোলতম শতাব্দীর তিমরুদের ঐতিহাসিক খাওয়ান্দমির এর খোলাসাত আল আকবর নামক গ্রন্থ থেকে জানা যায়।